
INTROITUS. 


Inter  causas,  quae  visum  turbare  solent,  maculae 
corneae , plerumque  inflammationis  aut  ulcerationis 
hujus  membranae  sequelae,  principatum  fere  tenent. 
Si  aliquantum  saturatae  sint , fere  nunquam  prorsus 
illas  evanescere  et  tandem  insanabiles  haberi  constat- 
Multa  medendi  consilia  proposita  et  adhibita  fue- 
runt , quibus  visus  maculis  turbatus  emendaretur 
Alii  salutem  petunt  e variis  remediis  sic  dictis  resol- 
ventibus aliisque  stimulantibus,  quae  tamen  , ubi  morbus 
ad  finem  pervenerit,  relicta  obscuritate , vix  quidquam 
efficiunt.  Alii  in  hisce  casibus,  inprimis  si  tota 
cornea  obscurata  esset,  abradenda  esse  statuerunt 
strata  corneae  exteriora , cujus  methodi  mal- 
gaigne  (1)  casum  ob  notabilem  visus  emendationem 


(1)  Arni.  (Toculist.  T.  IX.  p.  95  id.  p.  180  T.  XIII  p.  211. 

memorabilem  cum  publico  communicavit.  Haec  vero 
methodus  certe  restringitur  ad  casus,  in  quibus  obscu- 
ratio exteriora  modo  strata  corneae  occupat.  Constat 
autem  praeterea  rasuram  illam  saepissime  novam  sequi 
obscurationem.  Demonstravit  Clarissimus  dondbes  (1), 
et  hoc  titulo  expertissimum  desmarres  (2)  refu- 
tavit , in  cuniculis , cultro  dimotis  stratis  exterioribus 
corneae,  non  solum  epithelium,  sed  etiam  ipsius  corneae 
textnram  reproduci , ita  ut  membrana  pellucida  persiste- 
ret. Animadvertendum  vero  , experimenta  illa  instituta 
esse  in  corneis  sanis,  neque  hominis  illis  sed  cuniculo- 
rum, et  experientia  probatum  est , in  oculo  hominis  post 
vulnerationem  vel  operationem  multo  facilius  inflam- 
mationem oriri  quam  in  oculo  cuniculi,  ita  ut  non 
liceat  ex  experimentis  in  hoc  animali  institutis 
ad  hominem  concludere.  Praeterea  numerus  casuum , 
m quibus  rasura  magnam  emendationem  produxit, 
exiguus  est,  et  sane  dubito,  an  plures  ophthalmologi 
gloriari  possint  eventibus  tam  bonis',  quam  nuper  a 
szokalski  (3)  commemorati  fuerunt.  — A scarificatione 
macularum  a desmarres  commendata  Clarissimum 
donders  nunquam  se  faustos  vidisse  eflectus  tes- 
tatur. — Quis  autem  diefpenbachium  , chirurgum 
quam  maxime  audacem,  imitetur,  qui  excisionem 
maculae  instituit  et  sutura  junxit  margines  vulneris ! — 


(1)  Nederlandsch  Lancet,  1847  3de  Jaargang.  2de  Serie,  p.  197. 

(2)  Aun.  d'oculist,  T.  X.  p.  20  et  suir. 

(3)  Journal  de  Medecine,  de  Chivurgie  et  de  Pharmacologie 
de  Bruxelles , Mars  1854.  (Revue  medico-chirurgicale  de  Paris). 


Quoad  transplantationem  corneae,  quae  tantopere 
aliquamdiu  et  chirurgos  movit  et  physiologos,  atque  ad 
bene  multa  experimenta  in  animalibus  instituta  ansam 
praebuit,  nondum  feliciter  in  homine  adhibita  fnit ; 
idemque  valet  et,  ni  fallor,  valebit  de  experimentis 
a NUssBAUM  (J)  nuper  institutis,  qui  corneae  la- 
minam vitream  accrescendam  curavit,  parvae  fe- 
nestrae ad  instar,  qua  luci,  cornea  opaca  interceptae, 
aditus  pateret  ad  retinam. 

Ubi  vero  pars  corneae  pellucida  superest,  ex  magna 
obscuratione  centrali  corneae  visu  directo  (i.  e.  secundum 
axin  opticam)  impedito,  koremorphosis  auxilium  afferre 
potest.  Pupilla  artificiali  parti  pellucidae  corneae 
respondenti  saepius  visus  satis  bene  reficitur.  Salva 
autem  hujus  operationis  praestantia,  qua  visus  saepius 
in  integrum  restitutus  fuit , animadvertere  liceat , 
effectus  meliores  operationis  etiam  feliciter  peractae 
saepius  desiderari ; imo,  inflammatione  sequente  iridis 
inprimis,  quae  haud  ita  raro  observatur,  prorsus  inanem 
reddi  operationem. 

Multis  in  casibus,  in  quibus  salutem  a koremor- 
phosi  petere  solent  chirurgi , Promotori , viro  claris- 
simo donders  , patuit,  perspi  cillorum  ope,  quibus 
nomen  stenopaeorum  dari  cupit,  talem  visus  restitu- 
tionem acquiri  posse , qualem  a koremorphosi  quam 
felicissime  peracta  vix  exspectare  liceat , et  jam  casum 
memoravit  notabilem  (2),  in  quo  horum  perspicillorum 
non  satis  laudanda  virtus  quam  maxime  perspicua 

(1)  Deutsche  Klinik.  1853  . No.  34. 

(2)  Nederlan.lsch  Lancet,  1354  3e  J.  3e  Serie,  bl.  538. 

erat.  Monente  jam  Promotore , conati  sumus  plures 
indagare  casus,  quibus  utilitas  horum  perspicillorum 
ulterius  dijudicetur , ut , addita  explicatione  theoretica 
rationis  agendi , nostrae  dissertationis  inauguralis 
argumentum  sistant. 

Atque  hoc  quidem  opusculum  tres  continebit  partes. 

In  prima  Tatio  exponetur , qua  maculae  corneae 
visum  turbent. 

In  secunda  tlieoretice  inquiretur,  qua  ratione  visus 
ita  turbatus  corrigi  possit.  Haec  pars  itaque  perspi- 
cillorum descriptionem  continebit. 

In  parte  tertia  casus  commemorabuntur,  e quibus 
praestantia  perspicillorum  hic  laudatorum  efficiatur. 


CAPUT  I. 


RATIO,  QUA  MACULAE  CORNEAE  VISUM  TURBANT. 


Effectus,  quos  maculae  corneae  in  variis  hujus 
membranae  partibus  sitae , in  visum  habent , ex  ele- 
mentis theoreticis  a priori  fere  statuere  licet. 
Quum  apud  multos  auctores,  deficiente  cognitione 
tbeoretica  , horum  effectuum  notio  aut  minus  recta , aut 
imperfecta  saltem,  valeret,  Cl.  donders  (1)  jam  pri- 
dem de  hoc  argumento  satis  prolixe  dixit.  Spectabat 
autem  illo  tempore  praecipue  illas  maculas,  quae  absolu- 
tam habent  opacitatem,  qua  transitus  radiorum  lucis 
per  certas  corneae  partes  penitus  impediatur,  paucis 
tantum  verbis  tangens  effectus  macularum , quae 
propter  opacitatem  imperfectam  partem  radiorum 
intrare  sinunt , sed  eos  simul  diffuse  dispergunt.  Haec 
distinctio  maximi  nobis  momenti  est , quapropter , 
breviter  expositis  effectibus  macularum  prorsus  opa- 


(1)  Nedcrlandsch  Laneet  1846  , 2e serie,  2c  Jaavg.  bl.  351 — 359. 

carum,  quales  rarius  sese  offerunt,  macularum  se- 
miperlucentium  vim  accurate  inquiramus. 

Ut  autem  de  ratione , qua  maculae  visum  turbent , 
rite  judicetur,  clare  perspicere  oportet,  qualis  sit  cursus 
radiorum  lucis  , qui  exeuntes  e puncto  observato  in  reti- 
nam coeant.  Constat,  a quovis  puncto  a (fig.  I)  objecti 
illuminati  egredi  conum  radiorum  in  oculum,  cujus 
basis  b in  anteriore  corneae  facie  sita  sit.  Inde 
radii  hujus  coni  convergere  incipiunt , ita  ut  in 
retina  d iterum  in  unum  punctum  coeant.  Simpli- 
citatis causa  horum  radiorum  decursum  per  oculum 
nobis  modo  proponimus  tanquam  simplicem  conum 
inversum,  quanquam  lentis  vi  refractiva  convergentia 
augetur.  Magnitudo  baseos  coni  lucis,  cujus  radii 
retinam  attingunt , pendet  a magnitudine  pupillae , 
cui  fere  respondet.  Basis  autem  paulo  major  est 
quam  superficies  pupillae , quoniam  radii  inde  a 
cornea  directionem  convergentem  tenent , eo  effectu  > 
ut  diameter  coni  inversi  in  superficie  pupillae  jam 
paulo  sit  minor  quam  in  coruea.  Pupillae  rotundae 
igitur  respondet  circulus  in  media  cornea  situs , 
aliquantulum  major  quam  pupilla , qui  basis  haberi 
potest  coni  radiorum  e puncto  in  axi  optico  sito 
exeuntium  atque  ad  visum  directum  maxima  pro  parte 
ad  retinam  usque  penetrantium.  Omnes  radii , qui  ex  eo 
puncto  exeuntes  extra  circulum  dictum  in  corneam 
cadunt,  ad  perceptionem  hujus  puncti  nihil  allerunt; 
quaevis  autem  pars  superficiei  illius  circuli  sive  cen- 
tralis, sive  peripherica,  aequalem  fere  sibi  valorem 
vindicat.  Totam  corneam  opacam  statuamus,  solo 

illo  circulo  diapliano  superstite,  punctura  axi  optico 
respondens  non  minus  distinctura  et  lucidum  percipie- 
tur ; ipso  autem  circulo  opaco , licet  ceteroquin 
cornea  immutata  sit,  punctum  in  axi  optico  situm 
nequaquam  percipietur,  — visus  qui  dicitur  directas 
penitus  abolitus  erit.  Contra,  si  modo  pars  hujus 
circuli  plane  opaca  est,  sive  centralis  , sive  peripherica, 
e puncto  in  axi  optico  sito  pauciores  quidem  radii 
penetrabunt  in  oculum,  quod  punctum  eam  ob  causam 
minus  lucidum  apparebit , sed  omnino  clare  et  dis- 
tincte conspicietur,  modo  a diflractione  luminis  ad 
margines  maculae,  quae  parvi  est  habenda,  abstra- 
hamus. Ejusmodi  igitur  obscuratio  effectu  suo  non 
differt  a coarctatione  pupillae  , unde  nulla  visus  tur- 
batio oritur,  vel  aequiparanda  videtur  potius  dia- 
phragmati apertura  minori  quam  ipsa  pupilla  praedito 
quod  visui  in  directione  axis  optici  nequaquam 
nocet.  Quali  in  obscuratione  praeterea  propter  lucem 
macula  diminutam  pupilla  dilatabitur , adeoque  basis 
coni  lucis  fere  tanto  major  fiet,  quantum  macula 
intercipitur.  Inde  patet,  maculas  parvas  circum- 
scriptas', plane  opacas,  quamquam  prorsus  centrales, 
tauquam  tales  non  solum  non  conspici,  sed  ne  impe- 
dimentum quidem  notabile  visui  offerre.  Quod  jam 
dechales  (1)  seculo  decimo  septimo  accurate  per- 
spectum habuisse  patet:  "Dico  insuper,  inquit  ille 9 
n notas  opacas  in  cornea  aut  in  crystallino  existentes, 


(1)  it.  P.  CLAUDII  FRANCISCI  MILLIET  DECHALES  (e  Societate  Jesu), 
Cursus  seu  mundus  mathematicus.  Lugduni  1690.  T.  III,  p.  402. 

n nihil  tale  ( ut  nempe  appareat  haec  nota  aut  ejus 
nimago  aut  umbra  in  retina)  effecturas ; quia  pariter 
n nullius  objecti  omnes  radios  intercipiunt , sed  sin- 
ngulornm  objectorum  unum;  ergo  non  debet  videri 
n potius  insideri  urii  quam  altero  objecto 

IToc  autem  loco  jam  animadvertendum,  obscurati- 
onem perfectam  rarissimam  esse,  quam  ob  causam  fere 
semper  macula  centralis  notabilem  visus  turbationem 
alferat. 

Obscuratio  interius  in  oculo  sita  facilius  ab  aegro 
percipietur:  nimirum,  ad  omnes  a certo  puncto  profectos 
lucis  radios  intercipiendos , adeoque  hoc  punctum  pror- 
sus invisibile  reddendum  , minor  esse  poterit  illa,  quam 
si  in  cornea  haereat,  quoniam  inversus  lucis  conus  in 
oculo  retinam  versus  angustior  fit  (conf.  fig.  T),  totusque 
igitur  coni  diameter  jam  minore  macula  tegitur.  Sed 
praeterea  in  obscurationibus  interius  sitis  certorum 
punctorum  objecti  alicujus  facilius  plurimi  lucis  radii 
intercipientur,  quo  fit,  ut  partes  opacae  tanquam  leviores 
umbrae  in  objectis  appariturae  sint , quae  obscure 
et  accurate  circumscribentur,  ubi  obscuratio  proxime 
attingit  retinam,  multorumque  igitur  lucis  conorum 
omnes  radios  prohibet , quominus  pergant. 

Exposuimus  hactenus  obscurationum  vim  in  visum 
directum  , hoc  est,  in  visum  punctorum,  quae  in  axi  op- 
tico sita  sunt.  Eacile  etiam  obscurationis  vis  in  visum 
punctorum , quae  extra  axem  opticum  sita  sunt,  a priori 
determinatur.  Unumquodque  punctum  totius  areae  ocu- 
lis subjectae  radiorum  fasciculum  emittit , qui  in  unum 
fere  punctum  in  retina  colliguntur.  Basin  istius  fasciculi 

in  cornea  determinare  sufhcit,  ut  ad  eam  idem  appli- 
cemus , quod  nobis  valuit  basis  lucis  com  a puncto 
in  axe  optico  profecti.  Etiam  hic  plena  obscuratio 
hujus  baseos  hoc  punctum  invisibile  reddit.  Omnis  vero 
obscuratio,  extra  basin  illam  sita  , conspectui  puncti 
huic  basi  respondentis  nequaquam  nocebit.  Obscuratio 
denique  partialis  lucis  diminutionem  efficiet , non  vero 
objectum  invisibile  reddet. 

Locus,  quem  bases  lucis  fasciculorum,  cuivis  puncto 
visu  indirecto  conspiciendo  inservientium  , in  cornea 
occupant,  non  facile  accurate  definitur.  Requiritur 
enim  ad  hunc  finem  notio  directionis  lineae , qua 
puncti  cujusvis  imaginis  situs  in  retina  determinetur. 
Ex  quo  imaginis  situ  cognito  si  fingamus  nobis  radios 
divergentes  per  pupillam  exeuntes , forma , quam 
sectio  hujus  fasciculi  ad  superficiem  anteriorem  cor- 
neae adepta  erit , simul  basis  erit  lucis  fasciculi , 
puncto  extra  axem  opticum  sito  conspiciendo  inser- 
vientis. Pendet  autem  haec  forma  a directione,  secun- 
dum quam  illi  radii  pupillam  transgressi  sunt.  Unde 
sequitur , liancce  basin  punctis  parum  tantum  extra 
axem  opticum  jacentibus  fere  circulum  manere , qui 
etiam  magnam  partem  cum  lucis  coni  basi  puncti 
visu  directo  observati  coincidit;  quo  vero  magis 
punctum  dextrorsum  aut  sinistrorsum  ab  axe  optico 
recedit,  eo  angustior  fit  basis  lucis  fasciculi,  ejus 
altitudine  eadem  manente;  eodemque  modo  altitudo 
minuitur,  latitudine  non  mutata,  quo  longius  Quinc- 
tum sursum  aut  deorsum  ab  axe  optico  recedit. 

Nimis  a proposito  aberraremus,  siquidem  his  observa- 

tionibus  ducti , vim  obscurationum , quae  in  variis 
corneae  partibus  habentur,  pro  variis  punctis  areae 
oculis  subjectae  exponere  vellemus.  Sufficiat  indi- 
casse regulas,  quas  duces  in  tali  analysi  sequi  debeamus. 

Longe  alia  est  vis,  quam  obscurationes  semipel- 
lucidae , ad  quas , uti  speculum  oculi  lente  convexa 
minutum  lucis  ope  e fundo  oculi  reducis  facile  docet , 
pleraeque  pertinent,  in  visum  habent.  Videri  posset 
obscuratio  eo  magis  nociva  fore,  quo  majorem 
lucis  incidentis  partem  intercipiat,  quo  minorem 
partem  in  oculum  transire  sinat.  In  genere  autem 
contrarium  valet,  quod  jam  quodammodo  perspexit 
clarissimus  Promotor  (1) , dicens : hZoo  kan  liet  zien 
zijne  vollcomene  scherpte  verliezen  cloor  onvolkomen  ver- 
duisierde  gedeelten  van  het  hoornvlies , dic , geheel 
verduisterd , de  duidelijkheid  van  liet  zien  niet  zouden 
benadeelen .”  Cujus  rxpxhgov  solutio  quaerenda  est  in 
diffusione  luminis  obscurationem  transgressi.  Qua- 
tenus radii  corneae  parte  obscurata  regulariter  fran- 
guntur , ad  certa  objecta  rite  percipienda  suum 
sane  conferunt;  quatenus  autem  diffusionem  sube- 
unt et  in  quamlibet  directionem  per  oculum  diffun- 
duntur , non  tantum  negativam , sed  vere  nocivam 
vim  exercent.  Quum  autem  plerumque  maxima 
radiorum  pars  e quavis  directione  incidentium , qua- 
tenus obscurationem  transgrediuntur,  in  oculo  diffunda- 
tur , obscuratio  incompleta  multo  magis  nocebit  quam 
completa:  ne  majore  quidem  lucis  copia  regulariter 


(1)  Nederlandsch  Lancet  1846.  2e  serie,  2e  Jaarg.  bl.  367 — 358. 

fractae  damnum  , quod  e minore  lucis  copia  irregu- 
lariter  diffusae  nascitur,  compensaretur. 

Nimirum  lux  difTusa  imaginem  in  retina  radiis 
regulariter  fractis  formatam  quasi  nebula  alba  obtegit, 
vel  potius  omni  colori  coloris  albi  partem  aequalem 
immiscet ; quo  fit,  ut  omnis  fere  et  coloris  naturae  et 
luminis  claritatis  differentia  evanescat. 

Tale  quid  percipimus  picturam  adspicientes  sus- 
pensam inter  binas  fenestras , per  quas  lux  admodum 
clara  in  conclave  cadit.  Parva  vitia  in  diversis  oculi 
mediis,  licet  partem  tantum  parvam  hujusce  oblique 
cadentis  lucis  diffusam  reddant,  atque  ita  aliquan- 
tulum tautum  lucis  mittant  in  hanc  retinae  partem  , 
quae  accipit  picturae  imaginem,  hancce  imaginem 
jam  quasi  nebula  cinctam  reddunt,  statim  evanescente  , 
quum*  vel  manu  vel  alio  instrumento  lucem  oblique 
per  fenestras  incidentem  intercipimus.  Notum  est , 
in  cataracta  incipienti  interceptione  lucis  oblique 
cadentis,  quae  hic,  quavis  e directione  profecta  , magna 
ex  parte  diffusa  per  oculum  sese  dispergit , atque 
ita  etiam  in  maculam  flavam  ej  usque  ambitum  inci- 
dit, perceptionem  multo  acutiorem  reddi.  Radii  lucis 
inservientes  ad  formationem  imaginis  objecti  alicujus, 
in  axi  optico  siti,  illa  interceptione  non  imminuun- 
tur, sed  ea  pars  lucis,  quae,  ab  objecto  extra 
axin  opticum  posito  profecta , se  diffusa  dispergere 
potest  et  ita  in  axi  optico  sitam  retinae  partem  attin- 
gere, interceptione  innoxia  redditur. 

Ipsi  in  nobisinetipsis  experimento  comprobare  possu- 
mus, maculas  prorsus  obscuras  perceptionem  in  di- 

rectione  axis  optici  minus  perturbare , quam  semiper- 
lucentes , quae  efficiant , ut  diffusa  lux  in  oculum 
mittatur.  Nimirum  plane  obscuras  maculas  imitari 
possumus  pigmento  nigro  opaco  cujuslibet  formae  et 
magnitudinis  trito  in  vitro ; vel  simplicius  frag- 
mento nubeculae  nigrae  tenuis  in  vitro  conglutinando 
Ut  autem  inquiramus  macularum  vim  perlucida- 
rum has  maculas  forma  diversas  in  vitro  superfi- 
ciem rudem  reddendo  {viat  glas)  imitari  possumus. 
Quas  cum  quam  proxime  corneae  admoveamus , 
facile  perspicere  possumus,  plane  obscuras  multo 
minus  observationem  in  directione  axis  optici  pro- 
hibere quam  perlucidas  ejusdem  formae  et  amplitudinis, 
modo  non  totum  circulum  pupillae  respondentem 
obtegant.  Quo  experimento  simul  nobis  probe  inno- 
tescit natura  vis  perturbantis,  quam  lux  diffusa  per 
semi-pellucentes  maculas  in  imagines  incidens  producit, 
licet  totam  pupillae  superficiem  hae  maculae  non  tegant. 

Supervacuum  videtur  jam  etiam  longius  inquirere, 
qua  ratione  maculae  corneae  semi-perlucentes  extra 
medias  partes  sitae  visum  turbent.  Sine  dubio  interci- 
piunt, ut  maculae  plane  obscurae  , partem  lucis  objec- 
torum , quae  radios  suos  per  hanc  corneae  partem  in 
oculum  immittunt,  unde  obscuratio  quaedam  nasci  debet 
Maximum  vero  incommodum  sentitur  lucis  diflusae , 
quam  in  oculum  mittunt , in  amplam  retinae  partem 
dispersae.  Etenim  unumquidque  ejusmodi  maculae 
punctum  quasi  fons  lucis  haberi  potest , quae  radios 
suos  haurit  ex  omni  directione,  c qua  lux  in 
corneam  injicitur,  et  radios  suos  divergentes  emittit 


per  totam  pupillae  aperturam  in  oculum : qua  e re 
amplitudo , qua  lux  diffusa  in  retinam  dispergitur,  facile 
efficitur  (1).  Inde  sequitur , obscurationem  etiam  quo- 
dammodo extra  circulum  sitam  pupillae  respondentem 
in  directione  axis  optici , nihilominus  lucem  diffusam 
in  maculam  flavam  dispergere  et  sic  visui  in  directione 
axis  optici  nocere ; ut  vidimus  supra , extra  illum 
circulum  sita  plane  opaca  macula  visui  directo  ne- 
quaquam obesset. 


(1)  Clar.  donders  usus  est  vitro  superficie  inaequali  (mat 
vensterglas) , quo  conclave  laboratorii  physiologici  in  partibus  etiam 
a fenestris  remotioribus  satis  illuminaretur,  quoniam  aedificiorum  alto- 
rum prope  a fenestra  positorum  causa  lucem  tantum  maxime  obliquam 
e coelo  accipiebat.  Ordinario  perlucido  vitro  in  fenestra  posito , lux 
tantum  cadebat  in  anteriorem  partem  conclavis , quae  sese  propius 
a fenestra  habebat.  Vitris  autem  superficie  inaequali  impositis , 
lux  in  haec  a coelo  cadens  per  totum  conclave  diffusa  disperge- 
batur. Nescimus , an  architecti  ejusmodi  vitro  hocce  consilio  uti 
soleant.  Nobis  autem  patuit  consilio  respondere.  Maculae  amplae 
perlucidae  fenestrae , quales  vitra  superficie  inaequali  haberi  possunt, 
eadem  ratione  commodum  hic  afferunt , qua  nocent  maculae 
minores  in  cornea. 


CAPUT  II. 

DE  TiTJCIS  DIFFUSAE  INTERCIPIENDAE  RATIONE, 
AD  VISUM  EMENDANDUM. 


Data  jam  explicatione  rationis,  qua  visum  turbent 
maculae  semi-lucidae,  facile  intelligitur , quid  facien- 
dum sit , ut  noxa  quantumpote  auferatur.  Nimirum 
lucem , quae  se  a cornea  diffusa  per  oculum  dispergit , 
intercipere  debemus. 

Aegros  ipsos  saepe  instinctu  lucem  diffusam  arcere 
conari , inter  omnes  constat , et  mirum  sane  videri 
potest,  non  pridem  ophthalmiatros  id  egisse,  ut 
huic  consilio  penitus  auxiliarentur. 

Primo  loco  maculis  corneae  vel  cataracta  incipiente 
correpti  sesc  ita  ponunt,  ut  viva  lux  non  directe 
in  oculos  cadat,  quo  facto  multo  melius  percipiunt, 
quam  versus  lucem  prospicientes.  Nimirum  illa  ratione 
objectum  ipsum,  quod  cernere  cupiunt,  utpote  cla- 
rius plerumque  , bene  multos  radios  in  oculum  mittit , 

objecta  autem  ambientia  obscuriora  apparent.  Quo 
lit,  ut  ex  universa  area  oculis  objecta  multo  minor 
lucis  copia,  quae  diffusa  per  oculum  dispergitur,  in 
corneam  aut  lentem  obscuratam  mittatur  partemque 
retinae  axi  optico  respondentem  attingat. 

Quo  minus  sit  objectum  satis  reflectens , quod 
cernere  cupiunt , quo  obscurior  simul  area  circum- 
dans oculis  objecta , eo  acutius  perspectum  iri  objec- 
tum , palam  est. 

Nonnulli  etiam  utuntur  sponte  sua  manibus , ut 
visus  aream  extra  objectum , quod  cernere  cupiunt, 
obscurent.  Puer , annum  agens  duodecimum , cata- 
racta congenita  amborum  oculorum  affectus  , quem  hisce 
diebus  observare  licuit , quamvis  viae  se  committere 
nequeat  sine  comite , tamen  , uno  oculo  clauso  , et 
altero  ita  tegendo  duabus  manibus  , ut  arcta  tantum 
rima  supersit , legere  potest  litteras  etiam  minimas. 
Multis  jam  magnopere  prodest  manus  super  oculum 
posita,  qua  lucem  claram  ex  alto  incidentem  inter- 
cipiant. 

Alii  claudunt  palpebras,  vel  tollunt  palpebram  in- 
feriorem musculi  ope  orbicularis.  Exemplum  memora- 
bile vidimus  in  casu,  quem  infra  (in  observatione 
quarta)  ulterius  describemus.  Iuvenis  obscuratione  cor- 
reptus , quae  fere  2/3  partes  inferioris  circuli  plano 
pupillae  respondentis  in  cornea  occupat , objecta  majora 
tantum  distinguere  potest,  litteras  autem  minimas 
legit , tollendo  inferiorem  palpebram  , quo  tamen  ita 
fatigatur,  ut,  vix  duabus  lineis  lectis,  sistere  cogatur, 
simulque  jam  ingrata  vultus  obliquitas  inde  oriri 

incipiat.  Fere  eodem  modo  alius  quidam,  jam  inde 
a prima  pueritia  uno  oculo  coecus,  in  altero  obscura- 
tione correptus  tali , ut  vix  personam  in  propinqui- 
tate recognoscere  possit,  minimas  litteras  iegere  potest, 
myopia  adjutus , quae  exercitio  continuo  sensim 
oborta  est. 

Ilac  autem  ratione  aegri  nonnisi  imperfecte  finem 
adsequuntur , quem  certa  perspicilloruin  forma  , nuper 
a Clar.  donders  eum  in  finem  inventa,  multo  perfec- 
tius attingere  licet.  Quum  vir  triginta  tantum 
annos  natus,  cujus  alter  oculus  obscuratione  corneae 
fere  aequali  nebulosa,  alter  per  totam  superficiem 
circuli  pupillae  respondentis  macula  intensa , in  parte 
superiore  quodammodo  magis  diaphana,  insanabili 
affectus  erat  (conf.  fig.  III)  , auxilium  ejus  imploraret , 
viro  clarissimo  in  mentem  venit  interceptione  lucis 
diffusae  hujus  saltem  oculi  quantumpote  emendare 
visum.  Pupillae  dilatatio  artificialis  sane  parvam  pupillae 
partem  superiorem  liberam  ostendebat,  nec  tamen 
hoc  statu  minores  litteras  quam  N°.  19,  ex  opere  cognito 
jaegeri,  quales  litteras  hic  quoque  exprimi  curavi, 


rite  distinguere  valebat.  Hac  autem  in  conditione 
lamina  metallica  ante  partem  obscuratam  posita , 
ita  ut  per  solam  partem  superiorem  pupillae  obscuia- 
tione  liberam  libere  radii  intrarent,  multo  magis  dis- 

tincte  se  objecta  quin  et  litteras  minores  distinguere 
affirmabat  et  comprobabat  aeger. 

Jam  lamina  metallica,  foramen  in  centro  gerente, 
ante  oculum  posita,  multo  etiam  magis  visus  emen- 
dabatur, quare  perspicillorum  vulgarium  vitra  laminis 
nigris  metallicis,  alterutra  foramine  perforata,  excipienda 
curavit.  Neque  tamen  haec  perspi cilia  consilio  omnino 
respondebant , tum  quia  distantia  oculum  inter  et  fora- 
men justo  major  erat  et  area  oculo  objecta  idcirco  ma- 
xime contracta , tum  quia  ob  majorem  illam  distantiam 
e varia  directione  lucis  radii  laminam  inter  et  oculum 
locum  obfuscatum  attingere  poterant , ita  ut  lux  diffusa, 
nonnisi  imperfecte  interciperetur.  Quibus  incommo- 
dis ut  plane  subveniretur , opercula  convexa , veluti 
putamina  dimidiata , e rete  metallico  conficienda 
curavit  oblonga  (conf.  figura  secunda  a.  a.),  pigmento 
nigro  intus  obvestienda , quae  opercula , ad  unum 
latus  taeniola  non  elastica  breviore  (6),  ad  alterum 
elastica  longiore  ( c ) juncta , oculos  prorsus  obtegunt. 
Distantia  inter  ambo  opercula  taeniola  breviore  deter- 
minatur; longioris  autem  caput  circumdantis  vi  elastica 
opercula  ita  affiguntur  ante  oculos,  ut  nullum  prorsus 
lumen  accedere  possit.  Pars  fere  media  operculorum 
lamina  clauditur  metallica  (d),  ad  interiorem  superficiem 
nigra  ac  foramine  aut  rotundo  aut  magis  oblongo 
munita,  per  quod  lumen  ingreditur  in  certam  corneae 
partem  incidens.  Pigura  secunda  ulteriorem  descriptio- 
nem horum  perspicillorum,  quae  caeterum  fere  similia 
sunt  iis , quibus  falso  ratiocinio  ducti  nonnulli  ad 
strabismum  sanandam  usi  fuerunt,  supervacaneam 

reddit.  Hisce  perspicillis  oculis  obtectis,  ad  quamvis 
distantiam  multo  acutius  objecta  distinguere  potest  aeger, 
et  qui  oculis  liberis  magnas  litteras  pag.  16  impressas 
vix  ac  ne  vix  quidem  rite  viderat , jam  litteras  minimas, 
quales  sub  n . 1 et  2 in  opere  jaegeri  inveniuntur, 
multo  minores  illas , quam  quae  hic  expressae  redduntur: 


Aperturam  quam  proxime  esse  corneam  summi  momenti  est 


sat  facile  distinguit.  Per  plures  horas , oculis  oper- 
culis tectis , et  scripta  et  t}rpis  exarata  minoribus 
etiam , quam  haec  nostra  dissertatio  lectori  offert , 
absque  defatigatione  legit  scribitque , quod  per  annum 
et  quod  excurrit  nulla  ratione  perficere  potuerat , 
neque  fortasse  per  totam  vitam  potuisset,  nisi 
perspicilla  stenopaea  hunc  in  finem  inventa  fuissent. 

Pacillime  ad  corneae  partem  liberam  atque  ad 
directionem,  in  quam  videre  cupit  aeger , operculorum 
positio  ante  oculum  accommodatur.  Docuit  autem 
experientia,  hanc  directionem  pro  varia  quoque  di- 
rectione fere  immutatam  manere  posse. 

Nomen , quo  haec  perspicilla  donare  cupit 
clar.  donders,  desumendum  videbatur  a parvo  fo- 
ramine , quibus  munita  sunt , quare  perspicilla  steno- 
paea a $*•**;>?,  angustus,  et  «tjJ,  foramen  seu  fenestra, 
ea  nominanda  proponit  (1). 

(1)  Primis  experimentis  a clar.  donders  institutis  ut  radiorum 
lucis  diffusae  interceptione  visum  emendaret,  intererat  fortuito 
vir  Doctissimus  schauenburg,  Bonnensis,  qui  perspicilla  fora- 
mine parvo  inunita,  quibus  Promotor  uti  statuebat,  jam  a 

Yix  est  quod  notemus , e variis  substantiis  et  variis 
coloribus  haec  perspicilla  confici  posse.  Nos  quidem  e 
corio  fusco  tenui,  parte  anteriore  laminam  perforatam 
metallicam  gerente , conficienda  curavimus , quae  et 


clarissimo  Professore  arlt  adhibita  fuisse  verbo  memorabat.  Quae 
perspicilla,  forma  vulgari  operculis  excepta,  cum  optatis 
responderent , cl.  dondrrs,  publici  juris  facere  cupiens  observati- 
onem jam  memoratam,  litteras  dedit  ad  virum  doctissimum 
schaoenbdrg,  ut  ipsum  rogaret , ubinam  clar.  arlt  de  hisce 
perspicillis  jam  locutus  fuisset.  Respondit  autem  Doctissimus  scuau- 
enburg  de  horum  perspicillorum  usu  expertissimum  arlt  tantum 
cogitasse , ut  mydriasi  aut  irederemia  affectorum  photophobia 
corrigeretur  (Die  krankheiten  des  Auges  f ii r Practi- 
sche  Aerzte,  Prag.  1851.  Bd.  I.  S.  112  und  120).  Et 
ita  quidem  res  sese  habet , neque  verbo  usum  perspicillorum 
foramine  parvo  munitorum  ad  visum  cornea  obfuscata  turbatum 
emendandum  commemoravit  arlt.  Semetipsum  autem  jam  in  ma- 
nuscripto  de  ophthalmiatria  perspicilla,  quae  myotica  vocabat, 
commendasse  in  obscuratione  partiali  corneae , jam  nunciat  suis 
litteris  doctissimus  sciiauenburg,  neque  tamen  antea  commemo- 
raverat (conf.  Nederlandsch  Lancet  1854.  T.  III.  pag.  542, 
ubi  hae  litterae  typis  mandatae  inveniuntur).  Ex  hisce  litteris 
patere  videtur,  horum  perspicillorum  agendi  rationem  non  rite  intelle- 
xisse Virum  expertissimum  , quippe  qui  foramen  perspicilli 
pupillae  artificiali  ante  oculum  positae  comparet.  Nimirum 
„Ich  hatte  dabei  die  Idee”  inquit  „es  solle,  ahnlich  wie  bei 
„Individuen  mit  Linsendefect  (also  z.  B.  an  Cataracte  Operirten) 
„eine  kiinstliche  Linse  vor  dem  Auge  angebracht  wird , um  dem 
„physicali$chen  Theil  des  Sehapparates  wieder  moglichst  herzu- 
„stcllen , so  bei  Individuen , deren  Gesicht  durch  nur  partielle 
„Durchsichtigkeit  der  Cornea , durch  Polykorie  oder  Difformitat 
„der  Pupille  beeintrachtigt  ist,  eine  kiinstliche  Pupille  vor  dem 
„Auge  etablirt  werden,  um  durch  dieselbe  annahernd  zu  erreichen, 
.^was  durch  eine  normale  Pupille  vollstiindiger  erreicht  wird.” 

coloie  minus  ingrato  et  pondere  leviori  et  parvo  pretio 
se  commendant.  Superficies  interna  nigra  sit  oportet , 
ne  ludii  a cornea  reflexi  iterum  per  operculorum  faciem 
internam  reflectantur  et  in  oculum  dispergantur. 

Aperturam  quam  proximam  esse  corneae , summi 
momenti  est , tum  ad  aream  oculo  oblatam  quantum- 
pote  amplificandam,  tum  ad  radios  arcendos,  qui, 
directione  obliqua  per  foramen  ingressi , corneae  ma- 
culas attingere  possent.  Brevi  canali  coniformi , basi 
latiore  antrorsum  versa  , laminae  foramen  excipiendum 
rati  fuimus , quia  hac  ratione  nulli  ad  aream  visui 
objectam  pertinentes  radii  intercipiuntur  , magis  oblique 
autem  incidentes  perfectius  arcentur.  Hujus  canaliculi 
parietes,  quorum  facies  interna  sit  nigerrima,  aut 
ab  anteriori  aut  a posteriori  laminae  superficie  promi- 
nere possunt , et  quidem  illos  ad  faciem  internam 
prominere  satius  erit , siquidem  operculorum  forma 
adeo  excavata  est , ut  lamina  perforata  justo  magis 
a cornea  remota  sit. 

Ad  inquirendum,  quaenam  foraminis  forma  et  dia- 
metros cuique  aegro  optime  conducant,  laminam  metal- 
licam rotundam,  prope  peripheriam  pluribus  forami- 
nulis  forma  et  diametro  di  versis  munitam,  conficiendam 
curavimus , quae , rotatione  circum  axin  in  centro  la- 
minae positam,  quod  vis  foraminulum  ante  majus  foramen 
alterius  laminae  suppositae  ostendit,  ita  ut  quod- 
libet foraminulum  oculo  apertum  respondeat.  Simul 
hoc  instrumento  determinari  potest,  quemnam,  ut  optime 
inserviat,  locum  foramen  ocupare  debeat. 

Qua  ratione  haec  perspicilla  visum  emendent , in 

prompta  est : primo  loco , quod  praecipuum  est , 
intercipiunt  lucem  diffusam  oculo  libero  maculas 
permeantem  et  in  oculum  sese  dispergentem ; sed 
praeterea  pupillae  dilatationem  efficiunt,  lucem  super- 
vacaneam non  tantum,  sed  vere  nocivam  intercipientes. 
Quapropter  in  illis  etiam  casibus,  qui  circulum  pupillae 
in  axi  optico  respondentem,  luce  libere  incidente, 
totum  obfuscatum  ostendunt , dilatatio  artificialis  sul- 
phatis  atropini  ope  vix  ac  ne  vix  quidem  requiritur.  In 
casu,  a Clar.  donders jam  relato,  dilatatio  artificialis, 
quae  ceterum  absque  damno  per  plures  annos  effici 
potest , utilis  quidem , neque  tamen  ad  legendum  et 
scribendum  necessaria  erat.  In  caeteris  a nobis  obser- 
vatis casibus  absque  dilatatione  artificiali  non  minus 
perfecte  consilio  respondebatur. 

Ubi  corneae  obscurationes  in  illis  occurrunt , qui 
aut  myopia  aut  presbyopia  laborant,  nihil  impedit, 
quominus  vitra,  aut  foco  negativo  aut  positivo  instructa, 
ante  vel  pone  foramen  ipsis  perspicillis  stenopaeis  affigan- 
tur. At  rarius  illud  requiretur , quoniam , foramine 
saltem  minore , circuli  diffusionis  tum  in  myopicis 
tum  in  presbyopicis  minores  redduntur,  quo  fit  ut 
lii  et  illi,  licet  ceterum  sanis  gaudeant  oculis,  multo 
accuratius  per  foraminulum  objecta  ad  varias  distan- 
tias distinguere  possint  quam  liberis  oculis  , uti  facile 
quisque  experimento  comprobare  poterit  (1). 


(1)  a.  crameu,  vir  doctissimus,  Groninganus,  postquam  brevem 
notationem  a Clar.  donders  cum  publico  communicatam , de  per- 
spicilhs  stenopaeis  legerat , ipsi  litteris  datis  nuntiavit , se  in  casu 

oujjcrest , ut  notemus  , nostra  perspicilla  etiam  more 
elegantiore  taeniae  ope  de  collo  pendentes  secum' portare 
posse  aegros  (lorgnet).  Multi  sunt,  qui  alterius 
oculi  completa  fere  caecitate  laborent,  altero  vero  satis 
videre  queant,  ut  sine  comite  perambulare  iis  non  pe- 
riculosum sit.  His , licet  alia  opportunitate  perspi- 
cillis  stenopaeis  cum  fructu  utantur , nequaquam 
optabile  foret , operculis  ante  oculos  positis  sese  in 
viam  committere,  tum  propter  adspectum  insolitum, 
qui  aliorum  oculos  ratione  minus  accepta  ad  se 
trahere  posset , tum  imprimis  propter  aream  oculis 
objectam  lamina  obscura  maxime  limitatam,  quippe 
quae  objecta  decem  gradibus  ab  axi  optico  remota  vix 
ac  ne  vix  quidem  cernere  sinat.  Unde  incommodum  non 
tantum,  sed  periculum,  ne  magnum  damnum  caperent, 
profluere  posset.  Possunt  tales  absque  perspicillis  steno- 
paeis multo  tutius  perambulare , quia  plura  simul,  licet 
nulla  accurate,  sic  distinguunt.  Sin  accuratius  quid 
distinguere  jam  cupiunt , singulum  operculum  steno- 
paeum,  forma  elegantissima  conficiendum , manu  oculo 
apponuut,  satiati  iterum  auferunt. 

Areae  oculo  subjectae  parva  extensio  neque  legendo 
neque  scribendo  obest.  Nimirum  paginae  latitudinem  ad 
distantiam  solitam  positae  facile  totam  simul  oculus  com- 
plectitur, ita  ut  facile  ab  una  ad  alteram  lineam  transeat. 

Nisi  corneae  maculae  maximam  extensionem  habeant 


myopiae  eo  gradu,  ut  vitra  concava  ad  visum  corrigendum  non  suf- 
ficerent , perspicilla  dedisse  foraminibus  tenuissimis  munita , quibus 
circnli  diffusionis  minores  redderentur. 


et  vix  ullam  partem,  etiam  minorem,  pupillae  respon- 
dentem liberam  relinquant,  aeque  bene  maculis  corneae 
allecti  per  descripta  perspicilla  legere  valent  ac  nos- 
metipsi,  sanis,  ut  spero,  oculis  gaudentes,  ita  ut  ipsi  ex- 
periri iterum  possimus,  qua  ratione  et  quo  gradu  horum 
perspicillorum  ope  videant  cornea  obluscata  correpti. 

Possumus  porro , ut  jam  antea  memoratum  fuit,  effec- 
tus ab  illis  macularum  non  dissimiles  vitri  ope 
maculis  praediti , quae  superficiem  habent  inaequa- 
lem (glas  met  matte  vlekken),  apud  nosmetipsos 
producere ; simul  autem , quod  multis  placebit , noci- 
vam harum  macularum  artificialium  vim  perspicil- 
lorum stenopaeorum  ope  eliminare.  Ita  quisque 
in  suo  ipsius  oculo  magnum , quod  nostra  allerunt 
perspicilla,  commodum  comprobatum  habere  poterit. 
Sufficit  nimirum,  ut  dictis  maculis  artificialibus  in  vi- 
tro obviis,  quae  visum  magnopere  turbant,  anteponantur 
perspicilla  stenopaea,  ut  perceptio  nostra  iterum 
reddatur  distincta  et  facile  litteras  etiam  minores 
legamus. 

Ex  hisce  etiam  experimentis  facile  patebit,  foramen 
in  genere  eo  minus  esse  oportere,  quo  majorem  partem 
pupillae  respondentem  macula  occupet , ut  hac  ratione 
paucissimi  tantum  per  foramen  ingressi  radii  directe 
maculam  attingant.  Etenim,  si  macula  ipsa  pro  parte 
respondet  foramini  debito  majori , ratione  entoptica 
observatur  ipsa  tanquam  pars  obscurata  areae  foraminis, 
quae  autem  in  eo  casu  caeteroquin  vix  nocet  claritati 
aut  circumscriptioni  rerum  extra  partem  obscuratam 
in  area  sitarum. 

Vidimus  autem  casus , ubi  foramen  diametri 
2 mm.  satis  respondebat,  dum  minus  foramen,  per 
quod  entoptica  ratione  maculae  parvae  acute  obser- 
vabantur , arcam  tantopere  restringebat,  ut  formis  acu- 
tioribus major  area  non  compensaretur.  Iianc  ob 
causam  semper  erit  sedulo  investigandum,  quaenam 
foraminis  forma  et  diametros  optime  conducant. 

Rarius  desiderari  duo  opercula  ante  binos  oculos 
facile  intelligitur.  Plerumque  enim  alter  oculus  aut 
coecus  est , ita  ut  unum  operculum  ante  alterum  ocu- 
lum tantum  requiratur , aut  tam  bonus  mansit,  ut  solus 
sufficiat  et  ante  alterum  oculum  perspicillum  vix  utile, 
saltem  non  necessarium  habeatur.  Ubi  autem  in  ambobus 
oculis  maculis  visus  turbatus  et  perspicillis  stenopaeis 
emendandus  esset,  nil  impediret,  quominus  ante  utrum- 
que oculum  operculum  stenopaeum  poneretur.  Quo  in 
casu  aut  taeniola  b elastica  sit , ut  distantia  inter 
duo  perspicillorum  foramina  secundum  distantiam,  ad 
quam  axes  optici  sese  secant , accommodetur , aut 
ipsa  foramina  mobilia  sint  in  operculis , suam  ad 
oculum  positionem  immutatam  servantibus. 

Superest,  ut  breviter  indicemus , in  quibusnam  aliis 
etiam  oculorum  affectionibus  suam  habere  possint  uti- 
litatem perspicilla  stenopaea.  Qua  in  re  etiam  con- 
firmavit experientia  theoriae  effata.  Nimirum,  quoties 
ex  alia  etiam  causa , quam  ex  cornea  obfuscata , lux 
diffusa  per  oculum  dispersa  perceptioni  nocet , toties 
perspicilla  stenopaea,  hanc  intercipientia  lucem,  visum 
emendatura , docet  theoria , confirmat  experientia, 
itaque  lente  obscurata  utilitas  non  minor  foret. 


quam  cornea  obfuscata , nisi  illius  obscuratio  ple- 
rumque magis  universalis  esset  ac  nulla  propterea 
superesset  pars  , per  quam  absque  diffusione  transire 
possint  radii.  Quemadmodum  autem  in  cornea 
per  totam  superficiem  obfuscata  nostra  perspicilla 
nequaquam  utilitate  carent,  quippe  quae  radios  direc- 
tione magis  obliqua  incidentes  seseqne  diflundentes 
saltem  arceant,  absque  interceptione  eorum  radiorum,  qui 
regulari  fractione  ad  ritam  imaginem  formandam  ob- 
jecti in  axe  optico  siti  suum  contribuunt , sic  etiam 
commodum  afferre  nostra  perspicilla  cataracta  affectis 
intelligimus  et  experientia  comprobatum  habemus. 

Anno  jam  praeterlapso  in  infante,  albinismo  af- 
fecto , observavit  Cl.  donders  (1) , accuratius  illum 
distinguere  et  pho  topho biam  evanescere,  lamina  metallica 
foramine  munita  ante  oculum  posita ; visumque  hac 
ratione  in  albinismo  laborantibus  emendari , uti  e lit- 
teris ad  Cl.  donders  datis  patet , etiam  Doctissimus 
schauenburg  nuper  invenit.  Turbatur  autem  visus, 
uti  Promotor  1.  c.  monuit,  luce  diffusa  per  iridem  et  per 
membranas  segmenti  posterioris  oculi  transgressa,  cui 
pupillae  etiam  ruborem  deberi  Ds.  van  trigt  in  cuni- 
culis jam  demonstravit,  statim  evanescentem,  fora- 
mine magnitudinis  pupillae  ante  oculum  posito.  Per- 
spicilla nostra  plus  commodi  praestitura , quam  a 
simplico  lamina  metallica  in  hisce  casibus  adhibita 
exspectandum  esset , in  promptu  est. 

Visum  denique  emendari  foramine  ante  oculum 


(1)  Nederlandscli  Lancct , 3e  Serie,  3e  Jaarg.  bladz.  536. 

posito  eorum,  qui  mydriasi  laborant,  docuit  akj.t, 
et  in  mydriasi  artificiali,  sulphate  atropini  producta, 
jam  ante  plures  annos  expertus  est  et  cum  publico 
communicavit  Promotor.  Quae  visus  emendatio  minus 
autem  acquiritur  arcenda  photophobia,  uti  Cl.  aiu/l'  opi- 
nari videtur,  quam  intercipiendis  radiis,  qui  laterales 
lentis  partes  magis  lucis  diffundentes  et  irregulariter 
frangentes,  pupilla  extra  modum  dilatata,  transire 
possunt. 

Tantum  autem  valent  nostra  perspicilla  ad  visum 
cornea  obfuscata  hebetatum  adjuvandum , ut  illorum 
utilitas  in  aliis  affectionibus  profecto  non  urgenda  sit, 
quippe  multo  minoris  momenti. 

Ut  vero  rite  perspiciatur , quid  ad  visum  cornea 
obfuscata  turbatum  emendandum  valeant,  casus  non- 
nullos , ex  bene  multis  observatis , continet  sequens 


CAPUT  III. 


CASUS  I. 

l.,  juvenis,  viginti  annos  natus,  medicinae  studio- 
sus, constitutionis  sanae,  exeunte  morbo  typhoso,  jam 
ante  duos  annos  keratitide  correptus  fuit , e qua  magna 
jam  macula  fere  rotunda,  totum  pupillae  responden- 
tem circulum  occupans,  punctis  bene  multis,  albis, 
opacis  interspersis,  superest  (conf.  fig.  IV),  quae  ab- 
hinc anno  et  dimidio  nullam  subiit  mutationem.  Spe- 
culum oculi , lente  convexa  ante  observatoris  oculum 
munitum , hanc  maculam  quodammodo  perlucidam 
demonstrat.  Quod  ut  fiat , sola  flamma  adhibeatur 
a speculo  reflexa  ; etenim  lente  convexa  flammam  inter 
et  speculum  reflectens  posita,  lux  incidens  reflexa  a 
macula  tantopere  superat  radios  e fundo  oculo  reflexos 
maculamque  transgressos  , ut  hi  fere  non  percipian- 
tur. Adeo  autem  macula  lumen  diffunditur,  ut  ne 


papillae  quidem  nervi  optici  vestigium  animadver- 
tatur. 

Visus  maxime  turbatus  est,  adeo  ut  objecta  tantum 
majora , oculo  a lumine  deflexo , distinguere  possit 
juvenis;  literas  N°.  18  operis  jaegeiii,  quae  paulo 
minores  sunt  quam  pagina  16  expressae,  non  nisi 
difficile  legit , lumine  accommodato.  Certe  nisi  alter 
oculus  in  bona  versaretur  conditione,  sese  viae  commit- 
tere sine  comite  non  posset.  Sulphate  atropini  soluto  in- 
stillato , pupilla  dilatata  maculam  opacam  ad  superiora 
transgreditur  , vix  tamen  visum  emendat.  Neque  lens 
positiva  affert  commodum.  Perspicillis  autem 
stenopaeis  usus , multo  facilius  distinguit  atque 
legit  literas , sui  1°  et  2°  in  jaegeri  opere  impres- 
sas (quae  multo  minores  sunt  quam  minimae  Trajecti 
ad  Rhenum  habendae  et  pag.  18  a nobis  expressae),  quam 
absque  perspicillis  litteras  p.  16  r operiendas.  Has 
autem  perspicillis  stenopaeis  usus  ad  distantiam  qua- 
tuor  metrorum  rite  distinguit.  Neque  requiritur  pupillae 
dilatatio  artificialis  sulphatis  atropini  ope;  prorsus  enim 
sufficere  dilatationem,  ex  intercepta  luce  diffusa  ortam, 
experimento  comprobavimus.  Ad  legendos  libros  typis 
non  minoribus  quam  solent  descriptos , quales , verbi 
gratia , huic  nostrae  dissertationi  imprimendae  inservi- 
unt , perspicillis  stenopaeis  munitus  oculus  obscuratus 
ab  omni  parte  sufficit.  Attamen,  comparatione  instituta, 
oculo  sano  hunc  superari  patet;  imprimis  major  lucis 
copia  requiritur  , ita  ut  tempore  vespertino  lumen  artifi- 
ciale satis  lucidum  optabile  sit.  Superest,  ut  ani- 
madvertamus , juvenem  foraminis  diametrum  unius 

tantum  millemetri  praeferre , quum  propinquiora  rite 
distinguere  aut  legere  cupit,  duarum  contra  milleme- 
trorum  diametrum  quodammodo  melius  conducere  ad 
remotiora  perspicienda. 

CASUS  II. 

k.  v.  d.  b.  , puella,  16  annos  nata,  scropliulosa , 
keratitide  sic  dicta  exanthematica,  saepius  recidiva, 
laboravit.  In  oculo  dextro  hinc  supersunt  maculae , 
partem  inferiorem  inprimis  corneae  occupantes,  pupil- 
lam fere  totam  obtegentes  , pro  parte  semiperlucentes , 
fig.  V ita  delineatae,  ut  ulteriori  descriptione  non  egeant. 
Visus  hujus  oculi  adeo  turbatus  est , ut  ne  maximas 
quidem  litteras  distinguere  valeat ; neque  digitos  ad 
dimidii  metri  distanliam  erectos  lumine  accommodato 
numerare  potest , licet  nequaquam  my  opica.  Perspicillis 
autem  stenopaeis  usa,  non  tantum  objecta  majora 
accuratius  distinguere,  sed  tum  scripta  tum  impressa 
litteris,  solitis  nequaquam  majoribus,  facile  legit.  In- 
terdum dubitat  de  linea  mutanda , quod  exercitatione 
certo  facile  vinceretur. 

In  oculo  sinistro  maculae  minores  fere  opacae  cir- 
culum, pupillae  respondentem,  parum  tangunt.  Licet 
proptereahoc  oculo  facile  legat  litteris  solitis  impressa, 
perspicillis  stenopaeis  munita  multo  accuratius  di- 
stinguit, quippe  quae  jam  litteras  minimas  N°.  1 ex 
opere  jaegebi  legere  queat,  antea  N°.3  non  nisi 
aegre  distinguere  valens. 

CASUS  IIT. 

H,  v.  d.  b.  frater  puellae , de  qua  in  casu  secundo 
sermo  est , annos  undecim  natus,  constitutionis  etiam 
scrophulosae,  ex  eadem  causa  corneam  obfuscatain  habet 
maculis  duabus , in  medio  junctis,  ad  superiorem  et 
inferiorem  partem  punctum  pupillae  respondens  fere 
sed  non  prorsus  liberum  relinquentibus,  licet  majorem 
etiam  corneae  partem  ceterum  obtegant  (conf.  fig.  IV). 
Visus  adeo  turbatus  est , ut  digitos  erectos  lumine 
accommodato  numerare  non  possit.  Perspicillorum 
ope  stenopaeorum  tanta  hic  fuit  emendatio , quantam 
equidem  non  exspectaveram : nimirum  minimas  litte- 
ras, quales  in  typographiis  Ultrajectinis  desiderantur, 
ad  duorum  centimetrorum  distantiam , et  majores  in 
linea  sequente  expressas: 


Irradiacio  visus  symptoma  objcccivum  est  , non  subjectivum. 


ad  quatuor  decimetrorum  distantiam  distinguere  et 
satis  facile  legere  potest.  Remotiora  etiam  objecta 
rite  jam  dignoscit.  Pupillae  dilatatio  artificialis , 
neque  oculis  liberis , neque  adhibitis  nostris  perspi- 
cillis,  notabile  attulit  commodum. 

CASUS  iv. 

v.  D.  w.,  annos  22  natus,  post  gravissimam  combustio- 
nem, mixtura  ebulliente  acidi  sulphurici  et  acidi  nitrici 
productam,  oculo  dextro  , symblepharo  correpto,  coecus 

est,  oculo  sinistro  visum  turbatum  habet  ex  obscuratione 
partis  corneae  inferioris  , quae  duas  tertias  partes  circuli 
pupillae  respondentis  etiam  occupat.  Ilaec  macula 
satis  opaca  est,  vasis  adhuc  bene  multis  e conjunc- 
tivae parte  inferiore  profectis  praedita,  linea  autem 
fere  horizontali  satis  stricte  limitata , ita  ut  tertia 
pars  superior  circuli  respondentis  pupillae  omnino 
sana  videatur. 

Oculo  aperto,  nonnisi  majora  objecta  quasi  nebula 
cincta  distinguere  valet.  Levata  autem  palpebra  in- 
feriore, litteras  etiam  minimas  pro  momento  rite  di- 
gnoscit ; neque  tamen  plures  lineas  ob  magnam  defa- 
tigationem legere  potest.  Partis  orbitalis  ope  musculi 
orbicularis  oculi  palpebram  inferiorem  levare  solet,  si 
paulo  accuratius  aliquid  distinguere  cupit , unde 
ingrata  jam  vultus  deformitas  oriri  incipit.  Praeterea 
hac  ratione,  qua  non  nisi  imperfecte  consilio  respon- 
detur , ipsi  oculo  nocere  videtur. 

Perspicillis  usus  stenopaeis , inprimis  foramine 
minore,  ad  diametrum  unius  millimetri  usque,  facile 
omnia  distinguit,  ac  litterae  multo  etiam  nigriores 
in  charta  alba  conspiciuntur  , quam  levata  palpebra 
inferiore.  Ad  parvam  distantiam  litteras  omnium 
minimas  legere  valet , litterasque  majores,  quales  lec- 
tori hoc  meo  specimine  offeruntur , ad  talem  distan- 
tiam legere  valet',  qualis  ad  lineae  latitudinem  simul 
conspiciendam  requiritur. 

Oculo  libero  non  tantum  sine  comite  perambulare 
solet , sed  etiam  non  prorsus  impeditur , quominus 
in  laboratorio  chemico  manibus  opera  perficiat ; 


magnum  autem  ipsi  commodum  afferre  poterit  singulum 
operculum  stenopaeum,  quo,  siquidem  illud  secum 
portet  more  solito  ex  taenia  pendens  , tum  ad  legendum 
et  scribendum,  tum  ad  alia , quoties  requiritur,  accura- 
tius absque  oculi  defatigatione  distinguenda,  uti  possit. 

casus  v. 

d.  v.,  annos  30  natus,  in  utroque  oculo  keratitide 
correptus  fuit,  e qua  in  oculo  dextro  maculae  satis 
transparentes , diffusae,  pupillam  omnino  obtegentes, 
in  oculo  sinistro  macula  minor,  sed  magis  opaca, 
maximam  pupillae  partem  liberam  relinquens,  una  cum 
synechia  anteriore  e perforatione  orta,  supersunt. 

Oculus  dexter  liber  maximas  litteras,  quales  pag. 
16  excudendas  curavimus,  vix  ac  ne  vix  quidem  di- 
stinguit, perspicillis  autem  stenopaeis  mundus  facile 
minimas.  Sinistri  oculi  visus  satis  bonus  superest, 
ad  diversas  distantias  accommodatus ; area  autem  oculo 
objecta  satis  lucida,  radii  ex  universa  area  profecti 
et  in  oculum  diffusi  visum  magnopere  turbant,  quare 
sese  a luce  clariore  avertere  solet.  Prodest  itaque 
operculum  simplex  ad  objecta  extra  domum  distinctius 
conspicienda. 

Pupillae  dilatatio  artificialis , neque  oculis  liberis 
neque  perspicillis  stenopaeis  adhibitis , ullum  aflert 
commodum. 

Speculum  oculi,  lente  convexa  ante  observatoris  ocu- 
lum posita,  satis  perlucidam  demonstrat  obscurationem 
oculi  dextri , rete  autem  subtilissimo,  vasorum  oblite- 

ratorum  speciem  referente,  nec  non  parvis  granulis 
opacioribus  notatam. 


CASUS  vi. 

p.  j.  d.  , 42  annos  natus , inde  ab  infantia  lata  et 
opaca  obscuratione,  synechia  anteriore  oculi  sinistri  co- 
mitata, visum  adeo  .turbatum  habet , ut  nulla  prorsus 
objecta  distinguere  possit  et  vix  lucis  perceptio  super- 
sit. Perspicillorum  stenopaeorum  usum  ad  hujus 
oculi  visum  emendandum  inanem  esse,  nemo  mira- 
bitur. Oculus  dexter  simul  keratitide  affectus  fuit  et 
maculam  ostendit,  maximam  pupillae  partem  obtegen- 
tem. Cujus  oculi  ope  ut  legat , litteras  ad  trium 
tantum  centimetrorum  distantiam  admovet , quo  simul 
lux  diffusa  magna  pro  parte  intercipitur.  Ad  majo- 
rem autem  distantiam  , licet  vitris  concavis  ante  oculum 
positis,  ne  majora  quidem  objecta  sat  rite  distinguit, 
neque  personam  cognoscere  valet.  Iluic  utile  fore 
operculum  exspectabamus  ; neque  tamen  multum  pro- 
derat. Simul  autem  vitro  concavo  applicato,  quod 
absque  operculo  stenopaeo  nullum  afferebat  commo- 
dum , tum  quodammodo  facilius  legere,  tum  in  primis 
objecta  remotiora  melius  distinguere  valebat. 


o 


T A N T U M. 


* 


THESES. 


i. 

< 

Sine  nervorum  actione  nulla  inflammatio , 
neque  ulceratio. 


II. 

lubrae  elasticae  in  sputis  obviae  optimum 
praebent  signum  diagnosticum  plithiseos  pul- 
monum tuberculosae. 


IIT. 

Ilaemoptoe  potius  plithiseos  symptoma  quam 
causa. 

IV. 

Illi  perverse  curam  instituunt,  qui  in  vermi- 
noso morbo  solummodo  ad  vermes  expellendos 
medicinam  dirigunt. 


V. 

Male  hypochondriaca  passio  idem  morbus  ha- 
betur in  viris  ac  hysterica  in  feminis. 

VI. 

Ais  therapeutisches  Mittel  (Ileilmittel)  ist 
anzuselien , was  auf  ein  krankes  Individuum 
giinstig  einwirken  kan. 

WUNDERLICH. 


VII. 


Depletiones  sanguinis  universales  in  febre 
puerperali  in  genere  non  sunt  commendandae. 

VIII. 

Nisi  urgeant  symptomata  sero  in  cavum  ab- 
dominis effuso  producta , paracentesin  instituere 
non  licet. 

IX. 

Febris  intermittens  quam  citissime  est  tollenda. 

X. 

Decoctum  album  Sydenhami  ad  meliora  nutri- 
entia , quo  titulo  adhiberi  solet,  non  pertinet. 

XI. 

Gargarismata  in  angina  inflammatoria  vulgo 
nocent. 

< XII. 

In  corneae  ulceribus  mercurii  dulcis  inflatio 
commendari  meretur. 


XIII 


Contra  animalium  rabidorum  vulnera  optima 
hucusque  cognita  remedia  sunt  externa. 

XIV. 

In  vulneribus  explorandis  digitus  instrumen- 
tis praeferendus. 

XV. 

Acidum  nitricum  tanquam  resolvens  commen- 
dari non  meretur. 


XVI. 

Operatio  radicalis  fistulae  ani  plerumque  longe 
praeferenda  est  injectionibus  de  jodii  tinctura. 

XVII. 

Signa  graviditatis  ante  quintam  mensem  sunt 
incerta. 


XVIII. 


Partum  praecipitatum  non  retinere  licet. 

XIX. 

Improbandi , qui  forcipem  tanquam  optimum 
obstetricatoris  festinantis  auxilium  considerant , 
imprimis  in  primiparis. 

XX. 


In  metrorrhagiis , utero  sesc  non  contrahente, 

manum  in  uterum  inducere  longe  praestat  ad- 
ministrationi  injectionum. 

XXI. 

Medico  licet  abortum  provocare. 


XXII. 


Improbandi  Art.  309  et  311  Codicis  poenalis, 
quibus  minores  vel  majores  poenae  constituuntur, 
prout  quis  vulneratus  intra  viginti  dies  munere 
suo  fungi  potuerit  vel  non  potuerit. 


Sto; rui  PI(rv (l Hci/tr.l 'trecht. 


